CELEX: 62007FN0099
Language: lt
Date: 2007-09-28 00:00:00
Title: Byla F-99/07 2007 m. rugsėjo 28 d. pareikštas ieškinys byloje Bernard prieš Europolą

26.1.2008   
            
            
               LT
            
            
               Europos Sąjungos oficialusis leidinys
            
            
               C 22/55
            
         2007 m. rugsėjo 28 d. pareikštas ieškinys byloje Bernard prieš Europolą
   
   (Byla F-99/07)
   (2008/C 22/107)
   Proceso kalba: olandų
   Šalys
   
      Ieškovas: Marjorie Bernard (Woerden, Nyderlandai), atstovaujamas advokato P. de Casparis
   
      Atsakovas: Europos policijos biuras (Europolas)
   Ieškovo reikalavimai
   
               —
            
            
               Panaikinti 2007 m. birželio 26 d. sprendimą dėl skundo, įteiktą 2007 m. birželio 28 d., bei 2007 m. vasario 5 d. ir 2007 m. liepos 25 d. įvertinimus.
            
         
               —
            
            
               Priteisti iš Europolo:
               
                           —
                        
                        
                           Periodiškai padidinti ieškovo atlyginimą nuo 2006 m. rugsėjo 1 d. ir palūkanas;
                        
                     
                           —
                        
                        
                           Sumokėti 7 500 eurų žalos atlyginimą.
                        
                     
         
               —
            
            
               priteisti iš Europolo bylinėjimosi išlaidas.
            
         Ieškinio pagrindai ir pagrindiniai argumentai
   Šioje byloje nagrinėjamas ieškovo darbo įvertinimas už laikotarpį nuo 2005 m. rugsėjo 1 d. iki 2006 m. rugpjūčio 31 d. Ieškovo darbas buvo įvertintas 2, o tai reiškia, kad jis „visiškai neatitinka keliamų reikalavimų“.
   Ieškovas apskundė šį įvertinimą bei tai, kad nebuvo priimtas sprendimas dėl periodinio atlyginimo padidinimo remdamasis Europole galiojančiomis įvertinimo gairėmis. Ieškovas teigia, kad šis įvertinimas yra akivaizdžiai klaidingas.
   Ieškovas be kita ko teigia, kad 2007 m. birželio 26 d. sprendimu jo kaltinimai buvo atmesti kaip nepagrįsti ir nurodo motyvavimo principo pažeidimą, nes šis atmetimas buvo nemotyvuotas. Europolo direktorius nurodo, kad įvertinimas buvo atšauktas ir bus atliktas naujas įvertinimas. Naujasis įvertinimas įvyko 2007 m. liepos 25 d.
   Šiuo ieškiniu ginčijamas dėl skundo priimtas sprendimas ir 2007 m. liepos 25 d. įvertinimas.